**Referat fra FU møde i DH København**

**Mandag den 24. april 2023 kl. 19.00-21.30**

**Sted: Borgercenter Handicap, Borup Alle 43.**

Afbud/syge: Dorrit og Ida

1/ Godkendelse af dagsorden. Godkendt.

2/ Valg dirigent og referent. Hans dirigent, Peter referent.

3/ Godkendelse af referat fra sidst. Godkendt.

4/ Konstituering med valg af næstformand, sekretær og kasserer
(Hans er valgt som formand bestyrelsen på årsmødet 2023.)

Næstformand: Steen Stavngaard
Sekretær: Peter Anderson
Kasserer: Elin Johannesson

5/ Siden sidst

Nyt fra formanden

Tilgængelighedsreferencegruppe for Handicaprådet: Arbejdsgruppen er tilmeldt hos Handicaprådet.
Fremkommelighedsrapporten fra Rambøll er endnu ikke tilgængelig, men er på trapperne.
Hans fortalte, at der ville ske en centralisering og bedre koordinering i TMF. Det skulle blive lettere for brugerne at komme igennem til de rette personer i forvaltningen.
Årsmødet: Emnet ensomhed skal ikke glemmes, men er pt. Ikke højt på vores dagsorden.
PowerPoint plancherne fra foredraget efterlyses.

Nyt fra FU medlemmerne

Peter: PTU har netto fået 114 nye medlemmer i løbet af de sidste to år i Frederiksberg-København afdelingen. Der er i alt 580 medlemmer, hvoraf en tredjedel er polioramte og to tredjedele ulykkesramte.
John havde på et møde på BCH om børn og unge med handicap påpeget, at de klassiske handicap nærmest blev glemt på grund af de mange med nye diagnosetyper.

Møde med TMF sidste mandag (John og Helga) – om tilgængelighed.
Dorit har skrevet, at hun vil skrive et notat om digitalisering og handicap.

Elin var på sundhedskonference i Odense. Deltog i et arrangement om måder at overdiagnosticere på. Skal man måle mere på overlevelsen end på antal diagnosticerede.

Nyt fra Råd og Nævn

Kørslen til CSV har været problematisk. Dorrit meddelte pr. mail, at der er blevet taget hånd om sagen.
Hans: Der er møde i Handicaprådet i morgen.
Folkeoplysningen: Elin fortalte, at der var problemer med at finde plads til alle de hold, der ønskedes oprettet.
John berettede om Region Hovedstadens fødeplan.
Senere på ugen afholdes der en digitaliseringskonference i regionen.

Nyt fra arbejdsgrupperne

Begge grupper har afholdt møde.

Socialgruppen vil gå i gang med at få holdt et cafémøde med politikere (en ad gangen).
Man vil forsøge med 3-4 møder for så at evaluere.
Der blev udarbejdet 5 spørgsmål vedr. socialpolitiske temaer: ledsagelse, boliger, BPA, bosteder. Spørgsmålene sendes på forhånd til politikerne, der så kan nå at forberede sig.

Tilgængelighedsgruppen vil afholde et møde med tilgængelighedsrevisorerne for at snakke om, hvordan de bliver involveret i planlægningen af udendørs områder.

Der blev omtalt, at de forskellige handicapgrupper kan have modstridende ønsker til udformningen af det fysiske miljø: DHF ønsker ikke opspring ved fodgængerovergange, blinde ønsker opspring.

Man ser frem til at se Dorrits notat om digital tilgængelighed.

6/ Økonomi/ regnskabsstatus ved kassereren

Vi har fået bevilget 15.000 fra DH og har regninger fra årsmødet i samme størrelsesordning. Når alt er gjort op, vil der være omkring 27.000 i kassebeholdning.

7/ Forslag til møder og aktiviteter:

Følgende datoer blev fastlagt:

**FU møder i 2023: 6. juni, 11. september og 15. november (dagen før HR-møde).**

**Bestyrelsesmøde den 4. oktober, hvor der dels er ordinære bestyrelsespunkter og et tema svarende til modellen med et tema på årsmødet.**

Eventuelt et temamøde. Har arbejdsgrupperne noget at byde ind med?
Eventuelt et ekstra bestyrelsesmøde, hvis efterårets budgetforhandlinger gør det relevant.

Ideer til temamøder/cafémøder:

IT-teknologi, digital tilgængelighed
Fysisk tilgængelighed: Den nye rapport fra Rambøll er på trapperne

Sagsbehandlingen af ansøgninger om fornyelse af slidte hjælpemidler mm. ser ikke at være kommet ned. Kan vi bruge det til et møde med borgerrådgivningen?
En jurist kan inviteres til et FU møde.
Borgerrådgiver Busse kan inviteres til et bestyrelsesmøde.

8/ Andet

Intet.

9/ Næste møder, som aftalt under punkt 7:

Bemærk, at der er ændringer i forhold til det, der blev meldt ud i invitationen til nærværende møde

**FU 6. juni**

**FU 11. september**

**FU 15. november**

**Bestyrelsesmøde 4. oktober**

10/ Evt.

Der blev spurgt til, om et FU medlem kunne nævne dette medlemskab eksempelvis i underskriften på et personligt brev til myndigheder og forvaltning.

Der blev nævnt, at der nu er sket i praksisændring mht. hvordan ledsagerordningens timer administreres. Fremover bruges man altid de ældste opsparede timer først – og dermed er det blevet lettere at spare op til f.eks. en ferie. (Se note efter referatet)
Det er ikke helt ligetil at få oplyst, hvor mange timer, man har i banken. Det kan ikke findes på en hjemmeside.

Referent

Peter Anderson

Efter serviceloven skal kommunen tilbyde 15 timers ledsagelse om måneden til personer, der ikke kan færdes alene på grund af betydelig og varig nedsat fysisk eller psykisk funktionsevne.

”Ledsageordningen betyder, at du kan få 15 timers ledsagelse om måneden til formål, du selv bestemmer.
Det er muligt at "gemme" de 15 månedlige timer i højst seks måneder. Det vil sige, at du inden for en periode på seks måneder maksimalt kan spare 90 timer sammen. Du kan dog ikke bruge dine ledsagetimer på forskud.”

Det er muligt at opspare maksimalt 90 timer inden for en periode på 6 måneder. Timerne falder bort i den måned, hvor de overskrider 6 måneder. Det er kun de opsparede timer for den pågældende måned, der bortfalder efter 6 måneder og ikke alle de opsparede timer.

Eksempel: En borger har fået godkendt og ansat en ledsager fra 1. januar og bruger 7 timer ud af de 15 timer i januar måned. Borgeren sparer de resterende 8 timer op til senere. Disse 8 timer bortfalder i juli måned, hvis borgeren ikke bruger dem forinden. Borgeren vælger ikke at bruge sine 15 timer fra februar måned. Hvis borgeren ikke bruger dem inden august, bortfalder disse i august måned.